cyanic-selkie/wikianc huggingface dataset:
Oulun kansainvälinen koulu
Oulun kansainvälinen koulu (Oulu International School, OIS) on Oulun kaupungin omistama oppilaitos, jonka tehtävänä on tarjota peruskoulutasoista koulutusta (luokat 1–9) Oulun alueen kansainväliselle yhteisölle. Koulu aloitti toimintansa vuonna 2001 Myllytullissa, ja aloitti itsenäisen toiminnan omassa koulurakennuksessaan elokuussa 2002. Koulurakennuksena toimii entinen Oulun yliopiston kasvatustieteiden tiedekunnan laitos, joka on valmistunut vuonna 1961, ja jonka on suunnitellut arkkitehtitoimisto Blomstedt-Lampén. Rakennus on peruskorjattu vuosina 2005–2006. Peruskorjauksen yhteydessä rakennuksen sisäpihalle on rakennettu lisäsiipi, joka on Leinonpuiston koulun käytössä. Myös Oulun Lyseon Lukion IB Diploma Programme -tutkintoa suorittavat opiskelijat käyttävät koulun tiloja.
Koulun opetusohjelmina ovat International Baccalaureate -järjestön Primary Years Programme (alaluokilla) ja Middle Years Programme (yläluokilla).
Ykkösbonus
YkkösBonus oli Tradekan kuluttaja-asiakkaille suunnattu kanta-asiakasohjelma. Ohjelma toimi vuosina 1993–2015. Ohjelmassa oli vuonna 2014 mukana 1,1 miljoonaa taloutta, ja siihen oli tuolloin liitetty yhteensä 1,8 miljoonaa kanta-asiakaskorttia.
Kanta-asiakasohjelman alkuvaiheet
Ekan kanta-asiakasohjelma laajeni valtakunnalliseksi vuonna 1994. Alkuvaiheessa ohjelmaan kuuluivat mm. Sotka ja Sampo. Kanta-asiakaslehtenä toimi Me-lehti. Ostouskollisuuden kasvattamiseksi lanseerattiin vuonna 1995 keräilykampanjat. Asiakkaille annettiin tietyn suuruisista ostoksista merkkejä, jotka oikeuttivat alennushintaisten keräilytuotteiden ostoon.
YkkösBonus 1997
YkkösBonus-nimi otettiin käyttöön vuonna 1997. Ensimmäisten kolmen vuoden aikana ohjelmaan liittyi yli 20 % Suomen talouksista ja kanta-asiakastilejä avattiin yhteensä 550 000. Ohjelmaan liittyminen oli asiakkalle ilmaista. Kilpailevat kanta-asiakasjärjestelmät olivat maksullisia. YkkösBonuksen ilmaisuus johtui siitä, ettei 1990-luvulla yrityssaneerauksessa ollut Tradeka uskaltanut pyytää korteistaan rahaa. Ilmaisuudesta tuli kilpailuetu.
YkkösBonuksesta tuli 1990-luvun lopulla kanta-asiakaskorttien markkinajohtaja. Ilmaisuuden lisäksi YkkösBonuksen menestykseen vaikuttivat bonukset, laaja-alaisuus ja luotto-ominaisuus. Luotto-ominaisuuden tarjosi Tradekan ja Elannon yhteisyritys Suomen Tilirahoitus.
Ohjelmaan kuuluneita yrityksiä
Elanto liittyi kanta-asiakasohjelmaan marraskuussa 1995. Elannon fuusioituessa Helsingin Osuuskaupan kanssa HOK-Elannoksi, YkkösBonus-kortti kelpasi vielä vuoden 2004 loppuun asti niissä myymälöissä, jotka oli muutettu Elannon ketjuista S-ryhmän ketjuihin (29 Alepaa, 10 S-marketia, 3 Prismaa ja Hakaniemen Sokos), sekä Elannon peruja olleissa ravintoloissa ja muissa toimipaikoissa.
YkkösBonus-ohjelmaan kuului Tradekan ja Suomen Lähikaupan lisäksi useita muitakin yrityksiä, mm. Expert, Värisilmä, Neste, Sotka ja Tarjoustalo. Vuonna 2004 ohjelmassa oli 14 yhteistyöyritystä.
Loppuvaiheet
Ohjelmaan kuului loppuvaiheessa noin 2000 liikettä, mm. Suomen Lähikauppa -ketjun päivittäistavarakaupat sekä Restelin hotellit ja ravintolat. Näissä ketjuissa YkkösBonus-kortin kanssa tehdyt ostokset kerryttivät bonusta. Bonuksella sai joko tavarapalkintoja tai ostohyvityksen, joka maksettiin vuosittain YkkösBonus-setelinä. Setelin saattoi käyttää ohjelman liikkeissä maksuvälineenä tai vaihtaa rahaksi. Bonus kertyi ostosten yhteissummasta sitä korkeammalla prosentilla, mitä suurempi ostossumma oli.
YkkösBonuksen lakkauttamisesta ilmoitettiin toukokuussa 2014. Ohjelma korvattiin uudella Pins-ohjelmalla. Uusi ohjelma kattoi Suomen Lähikaupan lisäksi useita muita liikkeitä ja verkkokauppoja.
Al-Saadi al-Gaddafi
Al-Saadi al-Gaddafi (s. 25. kesäkuuta 1973) on libyalainen liikemies ja entinen jalkapalloilija. Hänen isänsä on Libyan entinen johtaja Muammar Gaddafi.
Libyan sisällissotaan osallistunut Gaddafi pakeni syyskuussa 2011 Nigeriin. Hän oli Interpolin etsintäkuuluttamana, kunnes hänet palautettiin Libyaan maaliskuussa 2014. Gaddafia syytettiin mielenosoittajien ampumisesta. Hän oli vangittuna vuoteen 2021, jolloin hänet vapautettiin.
Jalkapalloura
Uransa alkuvaiheissa Gaddafi edusti libyalaisia seuroja Al-Ahlia ja Al-Ittihadia. Kesäkuussa 2000 ilmoitettiin, että hän oli allekirjoittanut sopimuksen Maltan mestarin Birkirkaran kanssa ja edustaisi seuraa Mestarien liigan karsinnoissa, mutta tämä ei kuitenkaan toteutunut. Vuonna 2003 Gaddafi teki kahden vuoden sopimuksen Italian Serie A:ssa pelanneen Perugian kanssa. Hän palkkasi henkilökohtaisiksi valmentajikseen Diego Maradonan ja Ben Johnsonin, mutta pelasi Perugiassa lopulta kahden kauden aikana vain yhden ottelun.
Kaudella 2005–2006 Gaddafi edusti toista italialaisseuraa Udinesea, mutta esiintyi jälleen vain yhdessä ottelussa. Hän lopetti uransa italialaisessa Sampdoriassa vuonna 2007, jäätyään kiinni huumetestissä. Gaddafi oli aikaisemmin jäänyt kiinni dopingtestissä jo vuonna 2003. Libyan jalkapallomaajoukkueessa hän pelasi vuosina 2000–2006 yhteensä 18 ottelua.
1542 Schalén
1542 Schalén on tähtitieteilijä Yrjö Väisälän vuonna 1941 löytämä asteroidi eli pikkuplaneetta. Se on nimetty ruotsalaisen tähtitieteilijän Carl Schalénin mukaan. Kansainvälisissä yhteyksissä asteroidin nimi voidaan kirjoittaa myös tarkkeettomassa muodossa Schalen.
Al-Saadi al-Gaddafi
Jalkapalloura
Oman peliuransa lisäksi Gaddafi on toiminut muun muassa Libyan jalkapalloliiton puheenjohtajana ja omistanut 7,5 prosentin osuuden italialaisesta Juventuksesta.
Yksityiselämä
Saadi Gaddafi on naimisissa. Häet tunnetaan muun muassa holtittomasta huumeidenkäytöstään ja juhlimisestaan.
1542 Schalén
Schalénin likimääräinen läpimitta on 37 kilometriä. Kohde sijaitsee Auringosta suunnilleen 3,1 kertaa niin kaukana kuin Maa, ja sen kierros Auringon ympäri kestää noin 5,5 vuotta.
Johanna Luukkonen
Johanna Luukkonen (s. 1966) on ollut Hyvinkään kaupunginjohtaja vuodesta 2021. Sitä ennen hän oli Rauman kaupunginjohtaja 2020–2021, Laitilan kaupunginjohtaja 2017–2020, Kangasniemen kunnanjohtaja 2015–2017. Kangasniemen kunnanvaltuusto esitti häntä yksimielisesti kunnanjohtajaksi, ja kunnanvaltuusto valitsi hänet yksimielisesti elokuussa vuonna 2014. Aikaisemmin hän toimi Hyvinkään kaupungin hankintapäällikkönä. Hän on koulutukseltaan hallintotieteiden maisteri.
Batman (kaupunki)
Batman on Batmanin maakunnan pääkaupunki Batman-joen varrella, Kaakkois-Turkissa. Batman on yksi Turkin vauraimmista kaupungeista, sillä se on maan ainoa öljyntuotantoalue. Kaupungin lähellä on Istanbuliin johtava rautatie ja lentokenttä. Batman tiedetään myös nimellä Iluh. Vuonna 2014 Batmanin asukasluku oli 381 814.
Koskenpää
Koskenpää on Suomen entinen kunta, joka on nykyisin osa Jämsän kaupunkia. Se sijaitsee Jämsän ja Petäjäveden välisen seututien 604 varrella, 33 kilometriä Keuruulta kaakkoon, 56 kilometriä Jyväskylästä länsilounaaseen, 26 kilometriä Jämsän keskustasta pohjoiseen ja 20 kilometriä Petäjävedeltä etelään. Asukkaita Koskenpäällä on nykyään 700. Palveluihin kuuluvat Koskenpään koulu, hirsibaari, huoltoasema, vapaaehtoinen palokunta, terveysasema, Koskenpään kirkko sekä Koskenpään kyläkauppa.
Koskenpään naapurikunnat olivat ennen kunnan lakkauttamista Jämsä, Jämsänkoski, Keuruu, Korpilahti, Kuorevesi ja Petäjävesi.
Historia
Ensimmäiset ihmisasutukset Koskenpään alueella ovat olleet jo kivikaudella. Löydetyt kivikautiset esineet ovat peräisin itäisestä kampakeraamisesta kulttuurista. Rautakautisten löytöjen perusteella asutus on jatkunut pronssi- ja rautakauden yli nykypäivään asti.
Pysyvä asutus seudulle on muodostunut 1000-luvun paikkeilla, ihmisten siirtyessä Kanta-Hämeestä uusille alueille. Nimistöstä voidaan kuitenkin päätellä, että Koskenpäällä on asuttu jo ennen hämäläisten tuloa. Alueelta löytyy lappalaistyyppisiä ja Laatokan Karjalaan viittaavia nimiä.
Ensimmäinen asiakirjatieto on vuodelta 1464, jolloin Kavattilan Jöns Kawittula oli käräjillä lautamiehenä. Vuoden 1539 maakirjan mukaan Koskenpään alueella oli kuusi veroa maksavaa taloa, joista moni on olemassa tänäkin päivänä.
Isojaon ja torppien perustaminen myötä asutustoimintaa vilkastui Jämsän kuntaan kuuluneella Koskenpäällä niin, että vuonna 1860 taloja oli 46.
Teollistuminen alkoi 1900-luvun alussa Koskenpään Tervatehdas Oy:n myötä, joka perustettiin vuonna 1909. Tehtaan toiminta päättyi 1950-luvun lopulla. Koskenpään Huopatehdas Oy aloitti toimintansa vuonna 1923. Sahloisten Kalliokoskeen rakennettiin voimalaitos 1940-luvulla.
pienoiskuva|Koskenpään kirkko J. A. Alleniuksen suunnittelema Koskenpään kirkko vihittiin käyttöön 1902. Koskenpään seurakunnasta tuli itsenäinen kirkkoherrakunta 1925. Koskenpää aloitti toimintansa itsenäisenä kuntana 1.1.1926 ja 1969 se liitettiin Jämsänkosken kuntaan (kaup. 1986). Jämsänkoski liitettiin edelleen Jämsään 2009.
Kylät
Kirkonkylä, Kalmavirta, Sahloinen
Vuoden 1960 taajamarajauksen mukaan Koskenpäässä oli yksi taajama: kirkonkylä, jossa oli 281 asukasta. Sitä ei enää luokitella taajamaksi.
Varislammi
Varislammi on Keski-Suomessa Jämsässä Kolonkulman kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 2,9 hehtaaria ja se on 300 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 750 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Lahnajoen valuma-alueeseen (35.615) se kuuluu.
Kangasjärvi (Multia)
Kangasjärvi on 20 hehtaarin laajuinen järvi Multialla. Se sijaitsee ylänkömaalla seitsemäntoista kilometriä Multian kuntakeskuksesta koilliseen. Järven keskisyvyys on vain puoli metriä ja tilavuus noin 98 000 kuutiometriä.
Maantiede
Kangasjärvi kuuluu Pengerjoen yläosan alueen kolmannen jakovaiheen vesistöön, toinen jakovaihe on Pengerjoen valuma-alue ja ensimmäinen Jämsän reitin valuma-alue. Päävesistö on Kymijoen vesistö. Kangasjärvi on Pengerjoen yläosan alueen toiseksi suurin vakavesi, suurin eli Lauttajärvi sijaitsee sen itäpuolella. Kangasjärven länsipuolella levittäytyy Kangasjärvenkangas, koillisessa on Tervavuori. Ympäristössä on useita lampia.
AG2R Citroën Team
AG2R Citroën Team (UCI-tunnus ACT) on ranskalainen ammattilaispyöräilytalli, joka kilpailee UCI World Tour -tasolla. Suomalainen Jaakko Hänninen aloitti kilpailemaan tallissa vuonna 2019.
Historia
thumb|left|200px|Tallin ajajia joukkuekuvassa vuoden [[Ranskan ympäriajo 2006|2006 Ranskan ympäriajossa.]] Talli perustettiin vuonna 1992 nimellä Chazal. Vuonna 1996 nimeksi vaihdettiin Petit Casino. Vakuutusvälittäjä A2GR ryhtyi tallin sponsoriksi vuonna 1997 ja nimi muutettiin muotoon Casino - A2GR Prévoyance. Vuonna 2000 tallin nimi sai muodon AG2R Prévoyance ja vuosina 2008–2020 se tunnettiin nimellä Ag2r-La Mondiale.
Kauden 2023 joukkue
Lähde:
Jälki-istunto
225px|right thumb|Vanhanaikainen karsseriselli.
Skavstan lentoasema
Skavstan lentoasema, Skavsta Flygplats, sijaitsee Nyköpingin kunnassa, 100 km Tukholmasta etelään. Lentoasema suunniteltiin alun perin sotilastukikohdaksi, mutta se muutettiin siviilikäyttöön vuonna 1984. Nykyisin se palvelee syrjäisen sijaintinsa takia lähinnä rahti- ja halpalentoyhtiöitä. Myös Finnair käytti lyhyen aikaa Skavstaa välilaskupaikkana Helsinki–Boston-reitillään vuonna 2005. Sittemmin välilaskupaikaksi vaihtui Arlanda.
Jälki-istunto
Jälki-istunto on kouluissa käytettävä kurinpidollinen toimenpide, jossa oppilas määrätään istumaan luokkaan tai muuhun koulun tilaan tietyksi ajaksi koulupäivän jälkeen. Jälki-istuntoa voi opettaja määrätä, kun oppilas häiritsee opetusta tai muuten rikkoo koulun järjestystä taikka menettelee vilpillisesti.
Skavstan lentoasema
Skavsta on Ruotsin ainoa lentoasema, joka on Euroopan alueellisten lentoyhtiöiden liiton jäsen.
Jälki-istunto
Suomessa
Suomessa jälki-istuntoja käytetään lähinnä peruskouluissa. Suomen perusopetuslaissa jälki-istunnon enimmäispituudeksi määritetään kaksi tuntia kullakin kerralla rangaistavaa rikkomusta kohti. Jälki-istunnon määrää tilannetta selvittävä opettaja kuultuaan ensin rangaistavaa oppilasta. Jälki-istuntoon määräämistä koskevaan päätökseen ei voi hakea muutosta valittamalla. Opettaja antaa ojennuksen virkavastuulla.
Ronit Elkabetz
pienoiskuva|Elkabetz elokuvassa Jaffa (2009) Ronit Elkabetz (27. marraskuuta 1964 – 19. huhtikuuta 2016) oli israelilainen näyttelijä, elokuvaohjaaja ja käsikirjoittaja. Hänelle myönnettiin uransa aikana useita palkintoja, kuten kolme Ophir-palkintoa, ja hänen yhdessä veljensä Shlomi Elkabetzin kanssa ohjaama ja käsikirjoittama elokuva Gett oli Golden Globe -palkinnon ehdokkaana.
Jälki-istunto
Suomessa
Vuoden 2013 lopussa Suomessa säädettiin laki, jonka mukaan jälki-istunnossa voidaan teettää kirjallisia tai suullisia tehtäviä, jotka ovat oppilaan kasvatusta, opetusta ja kehitystä tukevia, oikeassa suhteessa oppilaan rikkomukseen sekä ikä ja kehitystaso huomioon ottaen oppilaalle sopivia. Oppilas voidaan edelleen myös velvoittaa istumaan hiljaa jälki-istunnon ajan.
Ronit Elkabetz
Elkabetz syntyi marokonjuutalaisille maahanmuuttajavanhemmille Beersebassa. Hän teki töitä mallina ennen kuin aloitti elokuvauransa vuonna 1990. Hän teki ohjausdebyyttinsä vuonna 2004 yhteistyössä veljensä Shlomi Elkabetzin kanssa. Hän myös näytteli kaikissa ohjaamissaan elokuvissa.
Jälki-istunto
Suomessa
Jälki-istunto on tarkoituksenmukaisinta panna toimeen samana päivänä kuin se määrätään. Kuten kaikista hallintopäätöksistä, myös jälki-istuntoon määräämisestä on tehtävä kirjallinen päätös, joka merkitään koulussa pidettävään luetteloon. Oppilaan huoltajalle on kaikissa tapauksissa ilmoitettava asiasta.
Muissa maissa
Jälki-istunto on yksi yleisimmistä kurinpitokeinoista muun muassa Yhdysvaltain, Ison-Britannian, Irlannin, Singaporen, Kanadan, Australian, Uuden-Seelannin ja Etelä-Afrikan kouluissa.
Australia
Australian Victoriassa jälki-istunnosta on ilmoitettava oppilaan vanhemmille vähintään vuorokautta ennen rangaistuksen toteuttamista. Jälki-istunto voi sijoittua koulupäivän jälkeiseksi ajaksi, välitunnille tai viikonlopulle, mutta välitunnilla pidettävä jälki-istunto saa kestää korkeintaan puolet välitunnin ajasta. Jotkin koulut laskevat myös lounastauon välitunniksi.
Ruotsi
Vuonna 2002 Ruotsissa esitettiin lakiehdotus jälki-istunnon poistamisesta Ruotsin kouluista. Lakiehdotus ei kuitenkaan toteutunut, ja Jan Björklundin asetuttua koulu- ja opetusministerin virkaan vuonna 2006 koululaki on jopa tiukentunut kurinpidon suhteen.
Ruotsin koululain (2010:800) mukaan peruskoulun, erityiskoulun, saamelaiskoulun, toisen asteen oppilaitoksen tai toisen asteen erityisoppilaitoksen opettaja tai rehtori saa määrätä oppilaan jäämään koululle valvotuissa olosuhteissa korkeintaan tunniksi opetuksen päättymisen jälkeen tai korkeintaan tunniksi ennen opetuksen alkamista. Jälki-istuntoa saa antaa, mikäli oppilas häiritsee opetusta tai muulla tavoin käyttäytyy sopimattomasti, eikä oppilas muuta käytöstään opettajan huomautuksen jälkeenkään.
Historiaa Suomessa
Ennen peruskoulujärjestelmää käytössä olleissa oppikouluissa maksimirangaistukseen liittyi yleensä kahden numeron käytöksenalennus. Tämä vaati kylläkin opettajainkokouksen yksimielisen päätöksen, automaattisesti ei rangaistusta langetettu vaan jokainen tällainen päätös vaati tarkan tutkinnan. 1960-luvulla tyypillisin syy maksimirangaistukseen oli tupakointi kouluaikana: kaikille kouluille yhteisten, Kouluhallituksen hyväksymien järjestyssääntöjen mukaan se oli tuolloin ehdottomasti kiellettyä ja rangaistuksen alainen teko koulussa, sen tiloissa ja jopa koulumatkoilla. Näin asia ilmaistiin kaikissa kouluissa esillä olleissa, Kouluhallituksen vahvistamissa järjestyssäännöissä. 1970-luvun alussa määräyksiä tosin lievennettiin: joissakin kouluissa, jos vanhemmat antoivat kirjallisen luvan, tupakointi oli sallittua Teinikuntaan kuuluville Teinikunnan järjestämien juhlatilaisuuksien yhteydessä, ei silloinkaan varsinaisena kouluaikana ja ehdottomasti vain tarkoitukseen varatussa tilassa.
Alkoholin käyttö sen sijaan oli ehdottomasti kielletty kaikissa yhteyksissä, koska sen saneli jo lakikin.
Nykyisin jälki-istuntojen tehokkuudesta ja järkevyydestä on keskusteltu paljon. Joissain kouluissa ei ole jälki-istuntoja käytössä vaan asiat pyritään selvittämään puhutteluilla ja yhteistyössä oppilaan perheen kanssa. Suomen perusopetuslakiin onkin kirjattu vuoden 2013 lopulla uusi ojennustoimenpide, kasvatuskeskustelu, jossa oppilaan tekemä rikkomus käsitellään yhdessä oppilaan kanssa ja tarvittaessa selvitetään laajemmin käyttäytymisen syyt ja seuraukset sekä keinot käyttäytymisen ja oppilaan hyvinvoinnin parantamiseksi. Myös kasvatuskeskustelusta tulee ilmoittaa oppilaan huoltajalle. Kasvatuskeskustelua on tosin käytetty oppilaiden ojentamiseen jo ennen lakimuutosta.
Lemetin tienhaaran motti
Lemetin tienhaaran motti kuului alkujaan Kitilän suurmottiin, joka syntyi IV Armeijakunnan suuren vastahyökkäyksen (6.–17. tammikuuta 1940) tuloksena.
Motin synty
Motin alue kuului alkujaan Kitilän suurmotin alueeseen ikään kuin perimmäisenä ulokkeena tai sarvena, joka ulottui yli viiden kilometrin päähän varsinaisen motin alueesta. Uloke oli pituuteensa nähden hyvin kapea ja sijaitsi pohjoiseen johtavan tien molemmin puolin. Ulokkeesta saatiin myöhemmin irrotetuksi myös ns. Rykmenttimotti, joka sijaitsi hieman lähempänä puna-armeijan 168. Divisioonan pääosia.
7. helmikuuta 1940 varhain aamuyöstä sai Er.P 8 katkaistua tienhaaran alueen yhteydet omiin joukkoihinsa. pienoiskuva|Lemetin alueella, suomalaisten otettua sen haltuunsa maaliskuussa 1940.
Toimet mottia vastaan ja sen laukeaminen
Jo 7. helmikuuta 1940 iltana aloitti I/JR 37 hyökkäyksen mottia vastaan.
8. helmikuuta 1940 koko yön ja päivän kestäneiden taisteluiden tuloksena motti laukesi myöhään iltapäivällä.
Juha-Pekka Laine
Juha-Pekka Laine (19. elokuuta 1948 Savonlinna – 2. heinäkuuta 2007 Helsinki) oli suomalainen jalkapalloilija ja jääpalloilija.
Hyökkääjänä pelannut Laine oli Lappeenrannan Veiterän kasvatti. Hän nousi seuran edustusjoukkueeseen jo 15-vuotiaana. Laine siirtyi 1. divisioonan Lappeenrannan Pallon joukkueeseen 1966. Hän pelasi Lappeenrannassa kauteen 1970 asti, jona hän viimeisteli peräti 27 maalia. Kauden jälkeen Laine siirtyi mestaruussarjassa pelanneen HIFK:n riveihin. Laine pelasi HIFK:ssa kolme kautta ja siirtyi sitten Helsingin Jalkapalloklubiin kaudeksi 1974. Myöhemmin samana vuonna Laine lähti pelaamaan Alankomaiden pääsarjaan MVV Maastrichtiin. Hän oli Alankomaissa kaksi kautta, minkä jälkeen hän palasi takaisin Helsingin Jalkapalloklubiin. Laine pelasi HJK:ssa 1979 asti ja voitti Suomen mestaruuden 1978. Kaikkiaan hän pelasi Suomessa 120 pääsarjatason ottelua, joissa hän teki 35 maalia. Alankomaissa hän pelasi 41 pääsarjatason ottelua ja viimeisteli niissä kuusi maalia.
Laine pelasi Suomen maajoukkueessa vuosina 1974–1976 yhteensä 10 (tai 9 ) maaottelua, joissa hän teki yhden maalin.
Laine oli myös lahjakas jääpallossa, jota hän pelasi maalivahtina. Hän edusti Suomen maajoukkuetta neljässä A-maaottelussa.
Alejandro Sanz
thumb|Alejandro Sanz Alejandro Sánchez Pizarro (s. 18. joulukuuta 1968 Madrid) tunnetaan Alejandro Sanzina popin ja balladien laulajana. Sanz aloitti uransa 1991 levyllä Viviendo deprisa. Hänen kolmas albuminsa Más (1997) julkaistiin kansainvälisesti, ja sitä myytiin kolme miljoonaa kappaletta Espanjassa. Vuonna 2005 hän teki Shakiran kanssa kappaleen La tortura.
Lindsay Price
Lindsay Jaylyn Price (s. 6. joulukuuta 1976 Arkadia, Kalifornia) on yhdysvaltalainen televisionäyttelijä. Hän on esiintynyt muun muassa televisiosarjoissa Beverly Hills 90210 ja Kauniit ja rohkeat. Vuodesta 2009 lähtien hän on esittänyt yhtä pääosista ABC:n tuottamassa Eastwick-draamasarjassa yhdessä Rebecca Romijnin ja Jaime Ray Newmanin kanssa. Price esiintyi Romijnin kanssa myös draamakomediassa Pepper Dennis. Hän on myös näytellyt Victory Fordia sarjassa Lipstick Jungle vuodesta 2008.
Kolonjärvi (Jämsä)
Kolonjärvi on Keski-Suomessa Jämsässä Kolonkulman kylän lähellä sijaitseva järvi, joka kuuluu Kokemäenjoen vesistöön.
Lindsay Price
Pricen äiti on korealainen, isä on saksalais-irlantilainen.
Price oli naimisissa televisiosarja The Dead Zonen tuottajan Shawn Pillerin kanssa 2004–2007. Price seurusteli vuodesta 2009 lähtien julkkiskokki Curtis Stonen kanssa. Parin esikoispoika syntyi marraskuussa 2011. Price ja Stone kihlautuivat heinäkuussa 2012 ja avioituivat 8.6.2013 Espanjassa.
Kolonjärvi (Jämsä)
Maantietoa
Järven pinta-ala on 28 hehtaaria ja se on 2,1 kilometriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 4,6 kilometriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Lahnajoen valuma-alueeseen (35.615) se kuuluu.
Gustaf Aminoff
thumb|Kenraalimajuri, maaherra Gustaf Aminoff Gustaf Aminoff (14. huhtikuuta 1771 Rättvik, Ruotsi – 25. joulukuuta 1836 Ruovesi) oli kenraalimajuri ja maaherra.
Adam Lamhamedi
thumb|250x250px|Adam Lamhamedi Adam Lamhamedi (s. 22. huhtikuuta 1995 Quebec City, Quebec) on kanadalaissyntyinen marokkolainen alppihiihtäjä.
Gustaf Aminoff
Aminoff valmistui kadetiksi Haapaniemen kadettikoulusta vuonna 1788. Hän osallistui Kustaa III:n sodassa 1788–1790 Puumalan, Partakosken ja Pirttimäen taisteluihin. Vuonna 1796 hän toimi kapteenina ja Ruotsin kuninkaan Kustaa IV Aadolfin adjutanttina. Samana vuonna hänet ylennettiin yliadjutantiksi ja majuriksi.
Adam Lamhamedi
Lamhamedi voitti nuorten talviolympialaisissa 2012 kultaa supersuurpujottelussa. Hänestä tuli ensimmäinen afrikkalainen talviolympiamitalisti. Sotšin talviolympialaisissa 2014 Lamhamedi toimi Marokon lipunkantajana. Hän keskeytti pujottelussa, ja sijoittui suurpujottelussa 47:nneksi.
Lamhamedin isä on kotoisin Marokosta.
Ari-Pekka Lattu
Ari-Pekka Tapani Lattu (22. kesäkuuta 1978 Lahti – 15. kesäkuuta 2022 Lahti ) oli suomalainen aitajuoksija. Hänen seuransa oli Lahden Ahkera, ja häntä valmensi vuoteen 2005 asti Seppo Haavisto. Tämän jälkeen Lattu valmensi itse itseään aina vuoteen 2007 saakka, jolloin Latun valmentajaksi tuli venäläinen Anatoli Mihailov.
Latun ennätys 400 metrin aitajuoksussa oli 49,36 sekuntia, jonka hän juoksi heinäkuussa 2003. Se oli Suomen ennätys elokuuhun 2014 saakka. Lattu kilpaili aikaisemmin korkeushypyssä, mutta loukkaantumisten vuoksi hän vaihtoi vuonna 2000 lajia aitajuoksuun. Korkeushypyssä hänen ennätyksekseen jäi 219 senttimetriä. Hän sijoittui aitajuoksussa yleisurheilun MM-kilpailuissa 2005 sijalle 19. SM-kilpailuista Lattu sai yhdeksän mitalia 400 metrin aitajuoksusta, kultaa 2003, 2004, 2005 ja 2006, hopeaa 2002, 2007, 2008 ja 2009 sekä pronssia 2001.
Etelä-Afrikan Grand Prix 1992
Etelä-Afrikan Grand Prix 1992 oli 517. Formula 1 -osakilpailu. Se ajettiin 1. maaliskuuta 1992 ensimmäistä kertaa Kyalamin uudistetulla radalla. Kilpailua hallitsi Williams-talli. Tallin kuljettaja Nigel Mansell otti paalupaikan, voitti kilpailun ja ajoi nopeimman kierroksen. F1-debyyttinsä tekivät Ukyo Katayama ja Christian Fittipaldi.
Särkisjärvi (Jämsä, Kolonkulma)
Särkisjärvi tai myös Särkijärvi on Keski-Suomessa Jämsässä Kolonkulman kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 33 hehtaaria ja se on 950 metriä pitkä ja 700 metriä leveä. Järvellä on kartan mukaan 4 saarta. Sen rantaviivan pituus on 4,9 kilometriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Lahnajoen valuma-alueeseen (35.615) se kuuluu.
Batman (täsmennyssivu)
Batman tarkoittaa seuraavia asioita:
Pitztal
thumb|Näkymä Pitztaliin. Pitztal on 40 km pitkä sivulaakso Itävallan Tirolissa. Laaksossa virtaa Pitzejoki eli Pitzbach.
Pitztalissa on hiihtoalue Pitztaler Gletscher, jossa käy vuosittain 1,2 miljoonaa matkailijaa. Alueen hotelleissa ja täysihoitoloissa on 8 000 vuodepaikkaa. Seudun kyliä ovat Arzl im Pitztal, Wenns, Jerzens, St. Leonhard im Pitztal.
Alppihiihtäjä Benjamin Raich on kotoisin Arzlista.
Veiko Spolītis
thumb|300px|Veiko Spolītis vuonna 2014 (Kuva: [[Saeima|Latvian Saeima)]] pienoiskuva|Veiko Spolītis vuonna 2021 Veiko Spolītis (s. 5. syyskuuta 1971 Riiassa) on latvialainen poliitikko ja valtiotieteilijä.
Elämä ja koulutus
Spolītis syntyi Riiassa latvialaisen isän ja virolaisen äidin perheeseen. Käytyään Riian 25. lukion aloitti hän opintonsa Tarton yliopiston valtiotieteellisen tiedekunnan kautta-aikain ensimmäisellä vuosikurssilla valmistuen vuonna 1996. Opiskeluaikanaan hän oli tarttolaisen Revelia-veljeskunnan jäsen. Vuonna 2003 hän valmistui geneveläisestä Graduate Institute of International Studies -instituutista (, IHEI). Vuonna 2006 hän väitteli Helsingin yliopistossa valtiotieteiden tohtoriksi maailmanpolitiikasta.
Vuonna 1998 hän aloitti yhteistyön virolaisen Kuku Raadion kanssa ja vuodesta 2005 alkaen hän on toiminut Eesti Raadion radioesiintyjänä. Vuosina 2010–2014 hän toimi Latvian puolustusministerin parlamentaarisena sihteerinä. Huhtikuussa 2014 hänestä tuli Latvian ulkoministeriön neuvonantaja.
Joel
Joel on heprealaisperäinen miehen etunimi, joka tarkoittaa 'Jahve on Jumala'. Vanhassa testamentissa Joel-nimi on 13 henkilöllä, joista tunnetuin on tämän niminen profeetta ja parannussaarnaaja.
Altruismi
thumb|300px|[[Almujen antaminen köyhille on perinteinen esimerkki altruismista. Jacques-Louis Davidin maalaus.]]
Altruismi (, ”toinen” ) tarkoittaa epäitsekästä ja pyyteetöntä  toimintaa, jossa toisen hyvä asetetaan oman edun edelle. Altruismin vastakohta on egoismi. Termin esitti ranskalainen filosofi Auguste Comte vuonna 1851, jolloin hän määritteli altruismin uhrautumiseksi muiden eduksi.
Etiikka
Etiikassa altruismi on oppi, jonka mukaan teon moraalisuus määritellään sen mukaan, tuottaako se hyvää muille. Altruismi on egoismin vastakohta. Altruismi ei sinänsä määrittele sitä, millainen teko tuottaa toisille hyvää. Hyvällä voidaan tarkoittaa mielihyvän lisäämistä ja kivun vähentämistä. Toisaalta hyvä teko voidaan määritellä sellaiseksi, joka tuottaa myös muille onnellisuutta. Altruismi on seurausetiikan haara, sillä siinä arvioidaan tekojen seurauksia vaikuttimien sijaan.
Massimiliano Valcareggi
Massimiliano Valcareggi (s. 12. helmikuuta 1995 Trieste, Italia) on italialaissyntyinen kreikkalainen alppihiihtäjä. Sotšin talviolympialaisissa 2014 Valcareggi keskeytti supersuurpujottelussa, sijoittui suurpujottelussa 54:nneksi ja pujottelussa 38:nneksi.
Altruismi
Etiikka
Modernit moraalifilosofit ovat yleensä sitä mieltä, että altruismi on tärkeää etiikassa, vaikkakaan kaikki eivät ole samaa mieltä siitä, mitä altruismi on, kuinka sen voi selittää tai millaista sen pitäisi olla. Altruismi siirtyi länsimaiseen etiikkaan, kun kristityt filosofit lisäsivät teologiset hyveet uskosta, toivosta ja rakkaudesta kreikkalaisten kardinaalihyveisiin. Rakkauden, joka oli suurin teologisista hyveistä, ajateltiin olevan sisäinen hengellinen suuntautuminen toisia kohtaan. Rakkautta kuvattiin universaaliksi, ehdottomaksi ja epäitsekkääksi. Skottilainen filosofi Francis Hutcheson vei ajatuksen vielä pidemmälle. Hän katsoi, että rakkaus on toimintaa kaikkia tuntevia olentoja, ei vain ihmisiä kohtaan. Hutchesonin mielestä jokainen kykenee rakkauteen eikä yksikään kardinaalihyveistä – rohkeus, viisaus, kohtuullisuus tai oikeamielisyys – ole hyve, ellei sitä motivoinut rakkaus.
Gothic
Gothic tarkoittaa seuraavia asioita:
Altruismi
Etiikka
Altruismin arvostelijat ovat kysyneet, että jos moraaliagentilla ei ole moraalista velvoitetta huolehtia omasta onnellisuudestaan, miksi kenelläkään muulla olisi velvollisuus huolehtia siitä.
Massimiliano Valcareggi
Valcareggin äiti on kotoisin Kreikasta. Hän päätti edustaa maata selvitäkseen todennäköisemmin mukaan maajoukkueeseen.
Altruismi
Etiikka
Altruismin voidaan esittää olevan myös näennäistä. Tällöin ”altruisti” saa valta-aseman autettavaa kohtaan ja voi puolustaa tekojaan vetoamalla niiden moraaliseen ulottuvuuteen: eiväthän altruistiset teot voi olla väärin. American Nihilist Underground Societyn (ANUS) mukaan nykypäivän altruismi onkin vain sairaus ja egoismia valepuvussa. Altruisteilla on hyvä maine, ja voi olla hyödyllistä esittää jalomielisempää kuin on, sillä sillä tavoin voi voittaa itselleen ystäviä ja lepyttää vihollisia.
Altruismin psykologiaa
Psykologinen egoismi on teoria, jonka ihminen käyttäytyy aina itsekkäästi riippumatta siitä, miltä teot saattavat näyttää. Ihminen voi näennäisesti omistaa koko elämänsä muiden auttamiselle, mutta perimmäinen syy olisi silloinkin itsekäs. Hän voi esimerkiksi saada altruistisista teoistaan mielihyvää, mikä olisi perimmäinen egoistinen motiivi. Tutkimukset ovatkin osoittaneet, että altruistiset teot aktivoivat aivoissa samoja alueita kuin ruoka ja seksi. Tekijän saama mielihyvä voi siten selittää ainakin osan altruismista.
Joel
Suomen almanakassa nimi on ollut muutamin poikkeuksin 1708–1928 ja uudelleen vuodesta 1984. Digi- ja väestötietoviraston tietojen mukaan Joel-nimen on saanut Suomessa 1800-luvun lopulta vuoden 2019 loppuun mennessä 12 720 henkilöä, joista suurin osa on vuoden 1980 jälkeen syntyneitä.
Altruismi
Altruismin psykologiaa
Psykologisen altruismin mukaan ihminen toimii aina altruistisesti riippumatta siitä, seuraako toiminnasta hyötyä vai ei. Myös egoistinen toiminta pyritään oikeuttamaan vetoamalla johonkin epäitsekkääseen.
Altruismia voidaan tarkastella psykologiassa myös sosiaalisen oppimisen teorian avulla. Se tarkastelee altruismia hankittuna ominaisuutena. Sen mukaan altruismi on vanhemmilta, auktoriteeteilta tai muilta läheisiltä saatu meemi. Teoria ei ota kantaa siihen, mikä on altruististen toimijoiden perimmäinen motiivi.
Altruismi ja yhteiskunta
Viidentoista eri ihmisyhteisön kanssa tehty tutkimus osoitti, että markkinatalouden piirissä altruismi oli tyypillinen ilmiö, kun taas pienissä perinteisissä yhteisöissä altruismi oli hyvinkin tuntematonta. Tästä pääteltiin altruismin olevan hyvinkin tuore ilmiö ihmisyhteisöissä. Sitä ei esiinnykään samanlaisena ihmisen lähimpien sukulaisten, simpanssien yhteisöissä. Simpanssienkin on kuitenkin havaittu esimerkiksi adoptoineen orvoksi jääneitä yhteisön jäseniä. Ihmisten nykyisen altruismin on arveltu olevan mahdollisesti kivikautisten ihmisyhteisöjen perua. Se olisi auttanut näitä selviämään ankarista olosuhteista. Toisena selityksenä pidetään kulttuurista kehitystä. Ihmisten parissa altruismia voivatkin edistää vertaisten suorittamat erilaiset rangaistukset sekä altruismin mukanaan tuoma maineen parantaminen.
Uskonnolliset näkökannat
thumb|150px|François-Léon Sicard (1862–1934), Laupias samarialainen. Altruismin on todettu kuuluvan jokaiseen ihmisyhteisöön. Altruismi esiintyy keskeisenä teemana monessa eri uskonnossa. Kristinuskossa altruismi alkaa Jumalan rakkaudesta ihmisiä kohtaan ja kiteytyy lähimmäisenrakkauteen Buddhalaisuudessa esiintyy myös universaali altruistisuus. Kristinuskoon verrattuna buddhalaisuus keskittyy enemmän kaikkeen olevaan verrattuna kristinuskon ihmiskeskeiseen rakkauteen. Mahayana-buddhalaisuudessa tavoite on jopa viivyttää omaa pelastustaan toisten takia. Islamissa altruismi on moraalinen teko, jokaisen muslimin velvollisuus ja todellisen uskon ehto. Altruismi ilmenee islamissa etenkin almuina, joita muslimit pitävät Jumalan säätämänä velvollisuutena. Almuja annetaan huonommassa asemassa olevalle yhteiskunnan parhaaksi.
Altruismi biologiassa
Evoluutiobiologiassa altruismi määritellään toiminnaksi, joka auttaa kohdetta mutta aiheuttaa toimijalle itselleen jonkinlaista haittaa. Se tapahtuu yleensä, joskaan ei aina, saman lajin yksilöiden välillä. Altruistista toimintaa on esimerkiksi se, kun mehiläinen pistää tunkeilijaa ja kuolee yhdyskuntansa puolesta. Altruismi ja moraali eivät rajoitu täysin vain ihmisiin, vaikka ihmisillä ilmiö onkin ainutlaatuisen voimakas: muun muassa simpansseilla ja kapusiiniapinoilla on selvästi altruistisia käyttäytymismalleja. Altruismi ei siten voikaan olla vain ihmisten sosiaalisen kulttuurin tulos, vaan sillä on myös biologista perustaa. Darwinismin näkökulmasta altruismi saattaa kuitenkin näyttää oudolta, sillä eläinten olettaisi ajavan vain omaa etuaan ja kasvattavan siten omia lisääntymismahdollisuuksiaan. Altruististen yksilöiden pitäisi joutua epäedulliseen asemaan verrattuna itsekkäisiin yksilöihin.
Veiko Spolītis
Elämä ja koulutus
Spolītis on ollut Latvian liberaalidemokraattisen Yhtenäisyys-puolueen ehdokkaana vuosien 2011 ja 2014 europarlamenttivaaleissa. Lokakuun 2014 Latvian parlamenttivaaleissa hän tuli valituksi varakansanedustajaksi Riian vaalipiiristä. Kun varsinainen edustaja Edgars Rinkēvičs aloitti ulkoministerin tehtävässä, päätti Saeima antaa täyden edustajamandaatin hänen ja 10 muun ministeriksi valitun edustajan varamiehelle. Täten Spolītis nousi Rinkēvičsin tilalle Saeiman kansanedustajaksi 5. marraskuuta 2014. Kuitenkin 29. lokakuuta 2014 Spolītis jäi kiinni 1,4 promillen rattijuopumuksesta ja 12. tammikuuta 2015 ilmoitettiin hänen lopulta puoluejohdon kanssa käydyn keskustelun jälkeen eronneen puolueesta. Hän kuitenkin jatkaa edelleen Latvian kansanedustajana.
Altruismi
Sukulaisvalinta
Tyypillisimmässä altruismin muodossa eläin, erityisesti emo, auttaa jälkeläistään.
Perimmäinen selitys tälle ilmiölle on, että sukulaistaan auttaessaan yksilö samalla lisää omien geeniensä kopioiden määrää. Hamiltonin sääntö määrää ehdon sille, milloin yksilö toimii altruistisesti sukulaistaan kohtaan (eli kantaa kustannuksen, jotta sukulainen saa tietyn hyödyn):
Vanhemmat, jälkeläiset ja sisarukset saavat sukulaisuussuhteen kertoimeksi 0,5, kun taas sisarpuolet ja isovanhemmat saavat kertoimeksi 0,25 ja serkut 0,125. Poikkeuksen muodostavat muun muassa muurahaiset ja mehiläiset, joiden koiraat syntyvät neitseellisesti — sukulaisuussuhde on tällöin naaraspuolisten sisarusten välillä 0,75. Korkea sukulaisuussuhde selittää muurahaisten ja mehiläisten steriilin työläiskastin synnyn. Identtisten kaksosten välinen sukulaisuussuhde on 1.
Kustannus ja hyöty mitataan kelpoisuuden laskuna tai nousuna. Hamiltonin sääntö monimutkaistuu vielä, kun otetaan huomioon eri yksilöiden todennäköisyys pysyä hengissä ja levittää geenejään. Esimerkiksi lapsenlapsen ja isovanhemman sukulaisuussuhde on 0,25, mutta isovanhemmalla saattaa olla tätä suurempi syy auttaa lastenlapsiaan, koska hän on itse voinut ohittaa lisääntymisiän tai olla alttiimpi kuolemaan.
Sukulaisvalintaan liittyy myös epävarmuus, sillä yksilö ei voi olla aina varma sukulaisuussuhteestaan toisiin yksilöihin. Sisarukset voivat todellisuudessa ollakin sisaruspuolia tai päinvastoin. Yksilö ei myöskään voi olla täysin varma identtisen kaksosensa todellisesta sukulaisuussuhteesta itseensä, mikä on yksi syy sille, miksi yksilöt eivät pidä identtisiä kaksosia täysin samanarvoisina kuin itseään. Sukulaisuussuhteita arvioidessa pitääkin aina ottaa huomioon se, miten varma yksilö voi olla siitä, mitä sukua sukulaiset hänelle oikeasti ovat.
Vastavuoroinen altruismi
thumb|200px|Mehiläisen ja kukan suhde [[Mutualismi (biologia)|hyödyttää molempia, mutta ei ole varsinaista vastavuoroista altruismia.]]
Vastavuoroinen altruismi on altruismia, jonka motiivina on saada vastavuoroisesti apua toiselta yksilöltä. Vastavuoroisen altruismin esitti terminä Robert Trivers artikkelissaan Evolution of Reciprocal Altruism vuonna 1971. Trivers ei määritellyt ryhmän yhteiseen hyötyyn johtavaa toimintaa, kuten yhteisiä saalistusretkiä, vastavuoroiseksi altruismiksi. Hän asetti vastavuoroiselle altruismille ainakin kolme ehtoa: ensiksikin toiminnan pitää auttaa saajaa, mutta aiheuttaa jonkinlaisia kustannuksia antajalle; toiseksi vastapalveluksen täytyy toteutua vasta viiveellä, ja kolmanneksi sen toteutumisessa pitää olla epävarmuutta. Vastavuoroinen altruismi vaatii siis yksilöltä muistia, pysyviä suhteita ja vakautta.
Eettinen intuitionismi
Eettinen intuitionismi eli eettinen epänaturalismi katsoo, että tietyt teot voidaan tietää oikeiksi tai vääriksi intuition avulla. Nykyisen eettisen intuitionismin mukaan kaikki eettiset näkemykset perustuvat intuitioon, erityisesti käsitykset oikeasta, pakollisesta, hyvästä ja tekojen tai kohteiden arvosta. Moraali nähdään ihmiseen sisäänrakentuneena järjestelmänä, joka synnyttää luonnollisen intuition. Kysymyksen herättääkin, mistä tuo intuitio on peräisin, jos sellainen on syytä olettaa.
Arvot ja moraali-intuitio
Intuitionistit katsovat, ettei arvoja ja normeja voi todistaa luonnontieteiden keinoin ja etteivät termit hyvä ja paha kaipaa materialistisia todisteita tai esimerkkejä toteutuakseen. Ne ovat universaaleja. Ihmisellä ajatellaan siis olevan mielessään jonkinasteinen mielikuva hyvyydestä ja pahuudesta sinällään (vrt. Platon, ideoiden maailma). Näitä arvoja voidaan toki soveltaa myös konkreettiseen maailmaan, mutta tällöin on kyse pelkästä arvoheijastelusta: "Tuossa teossa on samoja elementtejä kuin käsityksessäni pahuudesta". Monimutkaisen teoriasta tekee seurausten vähättely tekojen yhteydessä. Mikäli luonnontieteille ominaista käsitystä syy-seuraus-suhteesta ei ole intuitionistien mukaan aiheellista soveltaa, kuinka ihminen voi punnita tekojensa seurauksia? Kenties heidän mukaansa ihminen ei voikaan. Jos moraali-intuitio toimisi rautaisesti oikein, seuraukset olisivat automaattisesti hyviä. Toisaalta jos jonkun ihmisen moraali-intuitio ei ole vielä hioutunut loppuun, mistä muusta hän huomaisi toimivansa väärin paitsi epätoivotuista seurauksista? Moraalin tutkiminen perustuu näin pohdiskeluun ja ihmisen tuntemuksiin. Intuitiivisten arvojen voidaan nähdä olevan myös synnynnäisiä, evoluution lopputulosta.
Kritiikkiä
Logiikan kannalta eettisen intuitionismin suurin ongelma on siis väite, jonka mukaan moraalinen hyvä ei kausaalisesti ole sidoksissa empiirisiin ominaisuuksiin. G.E. Mooren klassikkoteoksessa Principia ethica intuitionismin isä Moore tulee johtopäätökseen, jonka mukaan eettisillä arvoilla on kuitenkin jonkinlainen yhteys empiirisiin ominaisuuksiin. Jos henkilö näkee kaksi samanlaista vääränä pidettyä tekoa, joiden empiirisesti mitattavat ominaisuudet N1...NX korreloivat täysin moraalisen hyvän M1 kanssa eli niiden välillä on supervenienssi, kuinka moraalinen hyvä olisi naturalistisista ominaisuuksista irtonainen?
Filosofisena teoriana intuitionismi vastaa monisyisestikin etiikan askarruttaviin kysymyksiin. Empiiristen tieteiden, etenkin luonnontieteiden ja niissä käytettyjen metodien valtaan nousun jälkeen intuitionismin uskottavuus tieteen kentässä on haalistunut. Tämä johtuu pitkälti siitä, että tutkimuskeinot ovat standardisoituneet naturalistisiksi ja näin intuitionismin tapa tutkia maailman kaikkeutta on sivuutettu. Ei liene siis ihme, ettei epänaturalistisia teorioita voi eikä ole mielekästäkään yrittää todistaa naturalistisin keinoin.
Santa Fe (New Mexico)
pienoiskuva|Santa Fen adobe-tyylisiä uusia taloja Santa Fe on Yhdysvaltain lounaisosissa sijaitsevan New Mexicon osavaltion pääkaupunki. Sen pinta-ala on 119,1 neliökilometriä. Vuonna 2019 kaupungin arvioitu asukasluku oli 84 683. . Santa Fe on New Mexicon neljänneksi suurin kaupunki.
Santa Fe on tunnettu kauniista sijainnistaan, historiallisuudestaan, kulttuurien kirjostaan sekä taiteistaan, musiikistaan ja ruoastaan.
Historia
Ennen espanjalaisten siirtolaisten saapumista aluetta asuttivat pueblo-intiaanit. Francisco Vásquez de Coronado julisti alueen "Uuden-Meksikon kuningaskunnaksi" vuonna 1540. Espanjalaiset tekivät lähetystyötä ahkerasti, ja monet pueblot kääntyivät kristinuskoon. Intiaanien ahdinkoa se ei kuitenkaan poistanut. Eurooppalaisten tuomat sairaudet, kuivuuden vaikeuttama maanviljely ja intiaanityövoiman riistokäyttö täydensivät tuhoa. Pueblot nousivat vastustamaan espanjalaisia valloittajia. Kapina alkoi elokuussa 1680 lähes yhtä aikaa miltei kaikissa puebloissa. Suuren pueblokapinan jälkeen espanjalaiset yrittivät alueen takaisinvalloitusta vuosina 1681-1682, mutta se epäonnistui. Espanjalaiset lupasivat laajoja maa-alueita puebloille, jos nämä sallisivat heidän palata New Mexicoon. Kuivuus sekä apachien ja comanchien ryöstöretket pakottivat monet puebloista turvaamaan espanjalaisiin. Vuonna 1692 joukko pueblojen johtajia pyysi espanjalaisia palaamaan. Diego Francisco de Vargas valloitti alueen takaisin espanjalaisille vuonna 1692.
Espanjalaisten ensimmäinen pääkaupunki New Mexicossa sijaitsi Rio Chaman ja Rio Granden yhtymäkohdassa 1500-luvun lopulla, ja sen nimi oli San Gabriel. Kuvernööri Pedro de Peralta siirsi pääkaupungin sen nykyiseen paikkaan, intiaanien hylkäämään puebloon, vuonna 1609. Santa Fen perustamisvuotena pidetään yleensä vuotta 1610.
Kaupungin nimi oli alun perin La Villa Real de Santa Fé. Se on ollut espanjalaisten perustaman "Uuden-Meksikon kuningaskunnan", meksikolaisten Nuevo Méjicon provinssin, amerikkalaisten New Mexicon territorion ja vuodesta 1912 New Mexicon osavaltion pääkaupunki.
1800-luvulla amerikkalaiset uudisasukkaat saapuivat alueelle. Rautatie Santa Fehen rakennettiin 1880.
Väestö
Vuoden 2010 väestönlaskennan mukaan asukkaista 78,9 % oli valkoisia, 2,1 % alkuperäisasukkaita (intiaaneja), 1,4 % aasialaisia, 1 % mustia ja 3,8 % muita. Latinojen (mitä tahansa rotua; alkuperä espanjankielisessä Latinalaisessa Amerikassa tai Espanjassa ) osuus koko väestöstä oli 48,7 %.
Maantiede
Santa Fe sijaitsee 2 134 metriä merenpinnan yläpuolella. Yhdysvaltain osavaltioiden pääkaupungeista se sijaitsee korkeimmalla. Kaupungin vieressä virtaa Rio Grande -joki.
Vuorokauden keskilämpötila vaihtelee joulukuun –0,9 °C ja heinäkuun 21,2 °C välillä. Alin mitattu lämpötila on –31 °C (2011) ja ylin 37 °C (2003). Lunta sataa keskimäärin 6–8 kertaa marraskuun ja huhtikuun välillä.
Nähtävyydet
pienoiskuva|Pyhän Fransiskuksen katedraali Santa Fessä on lukuisia museoita, kuten New Mexico History Museum, Museum of Indian Arts and Culture, Museum of Spanish Colonial Art, The Palace of the Governors ja Contemporary Arts Centre Site Santa Fe.
Suosittuja käyntikohteita lähialueilla ovat mm. Taos ja Taos Pueblo, Bandelier National Monument ja Valles Caldera sekä Ski Santa Fe.
Kaupungissa on paljon komeita vanhoja rakennuksia, muiden muassa Saint Francis Cathedral, Loretto Chapel, Palace of the Governors ja San Miguel Chapel. Nykyarkkitehtuuria edustavat The Crosby Theatre ja New Mexico State Capitol.
Parturi-kampaaja
Parturi-kampaajista enemmistö on itsenäisiä yrittäjiä. Osa toimii yksin omassa parturi-kampaamossa ja osa taas toisen liikkeessä sopimusyrittäjänä tai vuokratuoliyrittäjänä. Vuokratuoliyrittäjä vuokraa parturi-kampaamossa itselleen tuolipaikan. Vuokratuoliyrittäjä on kirjanpitovelvollinen ja velvollinen maksamaan yritystoiminnan kulut, kuten eläkemaksut. Hän maksaa vuokraa kuukaudessa paikastaan ja käyttämistään aineista tai vaihtoehtoisesti hankkii itse oman ainevarastonsa, riippuen sopimuksesta vuokralaisen ja liikkeen omistajan välillä.
Parturi-kampaajan tutkinnon voi suorittaa yleisessä kunnallisessa, ammatillisessa oppilaitoksessa. Yksityisissä oppilaitoksista valmistutaan hiusmuotoilijaksi, joka ei ilman tutkintotoimikunnan hyväksymää näyttötutkintoa ole virallinen tutkinto.
Ammatin historiaa
thumb|Parturin ammattiin kuuluivat ennen myös eräät kirurgiset toimenpiteet, joiden muistona ovat yhä parturiliikkeen tunnukset, Yhdysvalloissa parturinpylväs, Euroopassa verilautanen.
Parturit kirurgeina
Keskiajalla oli tavallista, että parturit suorittivat myös yksinkertaisia lääketieteellisiä toimenpiteitä, kuten haavan sitomista, verisuonen avaamista, murtuneen raajan lastoittamista, paiseen puhkaisua ja entisajan alkeellista kirurgiaa. Näitä tehtäviä pidettiin tuolloin liian halpa-arvoisina papeille tai lääkäreille. Toursin konsiili 1163 oli kieltänyt papeilta kirurgintoimet, minkä jälkeen tehtävät jäivät parturi-kirurgeille. Heille jäi myös Galenoksen humoraalioppiin perustuva suoneniskentä, jonka avulla potilaasta poistettiin verta tavoitteena parempi nesteiden tasapaino. Tämä potilaalle yleensä haitallinen hoitokeino kehitettiin antiikin Kreikassa ja hylättiin vasta 1800-luvun loppupuolella.
Parturit olivat muun muassa Englannissa järjestäytyneet uskonnolliseksi killaksi omine tunnuksineen. Englannissa kirurgit irrottautuivat heistä omaksi killakseen vuonna 1745. Parturiksi pääseminen vaati Englannissa vuoteen 1890 asti pitkän ajan oppipoikana. Parturista käytettiin nimitystä "Master". Britanniassa kirurgit käyttävät itsestään edelleen lyhennettä "Mr." eikä "Dr."
Matti Honkonen
Matti Honkonen on suomalainen muusikko. Hän soittaa bassokitaraa yhtyeissä Atakhama ja Swallow the Sun, ja on aiemmin soittanut Funeris Nocturnumissa. Honkonen voitti vuonna 2007 bassosoolon Suomen-mestaruuden.
Parturi-kampaaja
Parturiliikkeen tunnukset
Yhdysvalloissa ammattikunnan tunnuksena on ollut kirjava parturinpylväs. Sen päällä oli messinkivati symbolisoimassa verilautasta tai paikkaa iilimadoille. Pylvääseen tarttuminen ja sen puristaminen auttoi käsivarren verisuonten paikantamisessa. Iilimatoja käytettiin imemään verta potilaasta.
Suolammi (Juupajoki)
Maantietoa
Lammen pinta-ala on 1,3 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Lahnajoen valuma-alueeseen (35.615) se kuuluu.
Josef Benz
Josef ”Sepp” Benz (20. toukokuuta 1944 Zürich – 5. helmikuuta 2021 Zürich) oli sveitsiläinen rattikelkkailija, olympiavoittaja, maailman- ja euroopanmestari.
Elämä ja urheilu-ura
Benz osallistui urallaan kaksiin talviolympialaisiin: Innsbruckissa 1976 hän saavutti Erich Schärerin kanssa kahden miehen kelkoissa pronssia ja Sveitsin neljän miehen kelkassa hopeaa. Lake Placidissa 1980 Benz ja Schärer voittivat kahden miehen kelkallaan kultaa, ja Sveitsi sijoittui jälleen neljän miehen kelkoissa hopealle. Benz voitti myös useita mitaleja MM- ja EM-kilpailuista.
Kansainvälisessä lajiliitossakin toiminut Benz kuoli Zürichissä 76-vuotiaana 5. helmikuuta 2021 pandemiana riehuneeseen COVID-19-koronavirustautiin.
Eettinen naturalismi
Eettinen naturalismi on käsitys, jonka mukaan etiikka on kokemusperäinen (empiirinen) tiede ja sitä voidaan tutkia kuten mitä tahansa muutakin luonnollista ominaisuutta. Naturalisteille on tyypillistä palauttaa useat ihmisen psyykkiset ilmiöt luontoon.
Pyhän Jaakobin katedraali
Pyhän Jaakobin katedraali on Kroatian katolisen kirkon katedraali Šibenikissä. Se on myös Šibenikin hiippakunnan piispanistuin. Katedraali lisättiin UNESCOn maailmanperintöluetteloon vuonna 2000. Se sijaitsee Dalmatian rannikolla, ja todistaa kulttuurivaihtoa Dlamatian, Pohjois-Italian ja Toscanan välillä 1400- ja 1500-luvuilla.